Feast of the Seven Fishes

The Feast of the Seven Fishes (italiensk ), også kjend som The Eve (), er ei italiensk-amerikansk julaftanfeiring der ein serverer ulike fisk- og sjømatrettar. Vanlegvis serverer ein sju ulike rettar til måltidet, men talet kan variera.

Opphav og tradisjonar 
The Feast of the Seven Fishes er del av den italiensk-amerikanske julefeiringa, og er ein feast i tydinga 'festmåltid', ikkje 'høgtid'.  Julaftan er ein vigilie- eller fastedag, og overfloda av sjømat viser til at ein avstår frå å eta kjøt før på sjølve juledag.

Tradisjonen stammar frå Sør-Italia, der feiringa berre er kjend som La Vigilia. Ho er til minne om ventinga, Vigilia di Natale, før fødselen til Jesus markert ved midnatt.

Den lange tradisjonen med å eta sjømat på julaftan stammar frå den katolske tradisjonen med å avstå frå å eta kjøt kvelden før ein høgtidsdag. Sidan ein ikkje kunne eta kjøt eller dyrefeitt på ein slik dag, pleide praktiserande katolikkar å eta fisk, vanlegvis steikt i planteolje.

Den første omtalen av feiringa under namnet «Feast of the Seven Fishes» er frå 1980-talet i The New York Times og Philadelphia Inquirer.
Det er uklart kva tid omgrepet kom i utbreidd bruk. Måltidet kan omfatta sju, åtte eller til og med ni særskilde fiskerettar som ein reknar som tradisjonelle. Nokre italiensk-amerikanarar kan tilmed feira med ni, elleve eller tretten ulike sjømatrettar. «Sju» fiskar som eit fastsett omgrep er ukjend i Italia. I nokre av dei eldste italiensk-amerikanske familiane telde ein heller ikkje talet på fiskerettar. Måltidet byrja gjerne med kviting i sitron, følgd av ei eller anna form for skjel eller musling med spagetti, baccalà og deretter eitkvart tal andre sjømatrettar.

Den best kjende retten for søritalienarar er baccalà (klippfisk). Skikken med å feira med ein enkel fiskerett som baccalà reflekterer kulturen i dei historisk utfattige regionane av Sør-Italia, og årstida ein feirer jul på. Steikt lodde, calamari og andre typar sjømat er blitt del av julaftansmiddagen over tid.

Symbolikk 
Det finst mange teoriar rundt kva sjutalet representerer. Det er i alle høve eit viktig tal i kristen tradisjon.

Ein populær teori er at talet viser til fullending, som i Fyrste mosebok 2:2-3: Den sjuande dagen fullførte Gud det arbeidet han hadde gjort, og den sjuande dagen kvilte han frå heile det arbeidet han hadde gjort.  3 Gud velsigna den sjuande dagen og helga han.

Andre teoriar seier at talet står for dei sju sakramenta i Den  katolske kyrkja; eller at det representer dei sju høgdene i Roma som omgjev byen.

Typiske rettar 
Rettane i måltidet kan omfatta ulike kombinasjonar med ansjos, kviting, hummar, sardin, baccalà (klippfisk), lodde, ål, blekksprut, reker, muslingar og skjel.  På menyen kan ein også ha pasta, grønsaker, bakverk og vin.

'Populære rettar:

Baccalà (salt torsk) med pasta, som salat eller steikt
Bakt torsk
Clams casino
Oyster shooters
Fiskeboller av torsk i tomatsaus
Coryphaena
Frityrsteikt calamari
Frityrsteikt torsk
Frityrsteikt fisk/reker
Frityrsteikt kamskjel
Steikt lodde
Insalata di mare (sjømatsalat)
Linguine med ansjos, skjel, hummar, tunfisk eller krabbesaus
Marinert eller steikt ål
Blekksprutsalat
Puttanesca 
Scungillisalat (sjøsnigle)
Rekecocktail
Fylt calamari i tomatsaus
Fylt og bakt hummar
Fylt og bakt quahogs (Mercenaria mercenaria)
Kviting

I populærkulturen 

 Den grafiske romanen Feast of the Seven Fishes av by Robert Tinnell (2005; ), er blitt filmatisert med Madison Iseman og Skyler Gisondo i hovudrollene.
 Filmen A Wedding for Bella eller The Bread, My Sweet, med skodespelarane Scott Baio og Kristin Minter, nemner feiringa av Feast of the Seven Fishes i ein italiensk-amerikansk familie.
 Romanen Angelina's Bachelors – A Novel with Food (2011; ) av Brian O'Reilly inneheld ei skildring av ein gourmet-versjon av Feast of the Seven Fishes, og oppskrifter på ål over arborioris and cæsarsalat med frityrsteikt lodde.
 I Golden Girls-episoden «Have Yourself a Very Little Christmas» nemner Sophia at steikt ål er ein vanleg juleskikk i mange italienske (sicilianske) familiar.

Kjelder

Bakgrunnsstoff 

 Christmas Eve Dinner
 Feast of the Seven Fishes blog: A weblog about this Italian Christmas Eve tradition 
 Traditional Christmas Sweets
 Christmas Eve Fish Dinner
Julemat
USA-amerikansk kultur
Italiensk-amerikansk kultur
Talet 7
Sjømat
Juletradisjonar